ddrg/super_eurlex huggingface dataset:
KOMMISSIONENS FORORDNING (EF) Nr. 784/95 af 5. april 1995 om ændring af forordning (EF) nr. 2558/94 om genindførelse af opkrævning af told for visse industrivarer med oprindelse i Kina, Brasilien, Singapore, Thailand og Indonesien, som er præferenceberettiget i henhold til Rådets forordning (EØF) nr. 3831/90

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3831/90 af 20. december 1990 om anvendelse af generelle toldpræferencer i 1991 for visse industrivarer med oprindelse i udviklingslande (1), forlænget for 1994 ved forordning (EF) nr. 3668/93 (2), særlig artikel 9, og

ud fra følgende betragtninger:

Ifølge oplysninger, som medlemsstaterne havde tilsendt Kommissionen i medfør af artikel 12, stk. 2, i forordning (EØF) nr. 3831/90, var toldloftet for varer henhørende under KN-kode ex 3904 (løbenummer 10.0458) med oprindelse i Brasilien overskredet i september 1994, og opkrævningen af told på denne vare med oprindelse i Brasilien blev genindført ved Kommissionens forordning (EF) nr. 2558/94 (3);

det blev senere efter undersøgelser konstateret, at ovennævnte toldloft ikke var nået, og betingelserne i artikel 7 i forordning (EØF) nr. 3831/90 var derfor ikke opfyldt; henvisningen ved forordning (EF) nr. 2558/94 til varer under løbenummer 10.0458 med oprindelse i Brasilien bør derfor slettes -

UDSTEDT FØLGENDE FORORDNING:

Artikel 1

I artikel 1 i forordning (EF) nr. 2558/94 udgår følgende:

>TABELPOSITION>

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 25. oktober 1994.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 5. april 1995.

På Kommissionens vegne

Mario MONTI

Medlem af Kommissionen

(1) EFT nr. L 370 af 31. 12. 1990, s. 1.

(2) EFT nr. L 338 af 31. 12. 1993, s. 22.

(3) EFT nr. L 272 af 22. 10. 1994, s. 1.
KOMMISSIONENS FORORDNING (EF) Nr. 769/95 af 4. april 1995 om fastsættelse af enhedsværdier til ansættelsen af toldværdien af visse letfordærvelige varer

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2913/92 af 12. oktober 1992 om indførelse af en EF-toldkodeks (1),

under henvisning til Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (2), senest ændret ved forordning (EF) nr. 3254/94 (3), særlig artikel 173, stk. 1, og

ud fra følgende betragtninger:

I henhold til artikel 173 til 177 i forordning (EØF) nr. 2454/93 skal Kommissionen fastsætte periodiske enhedsværdier for de varer, der er anført i grupperingen i forordningens bilag 26;

anvendelsen af de regler og kriterier, som er fastsat i ovennævnte artikler, på de oplysninger, der er blevet meddelt Kommissionen i overensstemmelse med artikel 173, stk. 2, i forordning (EØF) nr. 2454/93, fører til fastsættelse af enhedsværdier for de pågældende varer som angivet i bilaget til denne forordning -

UDSTEDT FØLGENDE FORORDNING:

Artikel 1

De enhedsværdier, der er nævnt i artikel 173, stk. 1, i forordning (EØF) nr. 2454/93, fastsættes som angivet i tabellen i bilaget.

Artikel 2

Denne forordning træder i kraft den 7. april 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 4. april 1995.

På Kommissionens vegne

Mario MONTI

Medlem af Kommissionen

(1) EFT nr. L 302 af 19. 10. 1992, s. 1.

(2) EFT nr. L 253 af 11. 10. 1993, s. 1.

(3) EFT nr. L 346 af 31. 12. 1994, s. 1.

BILAG

>TABELPOSITION>
KOMMISSIONENS FORORDNING (EF) Nr. 896/95 af 24. april 1995 om ændring af forordning (EF) nr. 1280/94 om den ordning, der skal gælde for visse landbrugsprodukter, som er undergivet, en referencemængde og statistisk overvågning, med oprindelse i staterne i Afrika, Vestindien og Stillehavet (AVS)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab, særlig artikel 113,

under henvisning til Rådets forordning (EØF) nr. 715/90 af 5. marts 1990 om den ordning, der skal gælde for landbrugsprodukter og visse varer fremstillet af landbrugsprodukter med oprindelse i AVS-staterne og de oversøiske lande og territorier (1), senest ændret ved forordning (EF) nr. 2484/94 (2), særlig artikel 27, og

ud fra følgende betragtninger:

Ved Kommissionens forordning (EF) nr. 1280/94 (3) fastsatte Kommissionen referencemængder til nulsats for visse landbrugsprodukter; som følge af Uruguay-rundens forhandlinger er visse koder i den kombinerede nomenklatur blevet ændret; i forordning (EF) nr. 2484/94 er druer, til spisebrug, uden kerner, medtaget blandt de varer, som er undergivet en referencemængde; de pågældende ændringer gælder fra 1. februar til 31. marts for druer, til spisebrug uden kerner, og fra 1. januar 1995 for de øvrige varer; denne forordning bør ændres;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Frugt og Grøntsager -

UDSTEDT FØLGENDE FORORDNING:

Artikel 1

Tabellen i bilaget til forordning (EF) nr. 1280/94 erstattes af følgende tabel:

>TABELPOSITION>

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. februar 1995 for druer under løbenummer 12.0120 og fra den 1. januar 1995 for de øvrige varer.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 24. april 1995.

På Kommissionens vegne

Mario MONTI

Medlem af Kommissionen

(1) EFT nr. L 84 af 30. 3. 1990, s. 85.

(2) EFT nr. L 265 af 15. 10. 1994, s. 3.

(3) EFT nr. L 140 af 3. 6. 1994, s. 10.
KOMMISSIONENS FORORDNING (EF) Nr. 895/95 af 24. april 1995 om ændring af Kommissionens forordning (EF) nr. 3147/94 om åbning for forvaltning af fællesskabstoldkontingenter for visse landbrugsprodukter med oprindelse i stater i Afrika, Vestindien og Stillehavet (AVS)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab, særlig artikel 113,

under henvisning til Rådets forordning (EØF) nr. 715/90 af 5. marts 1990 om den ordning, der skal gælde for landbrugsprodukter og visse varer fremstillet af landbrugsprodukter med oprindelse i AVS-staterne eller de oversøiske lande og territorier (1), senest ændret ved forordning (EF) nr. 2484/94 (2), særlig artikel 27, og

ud fra følgende betragtninger:

Ved forordning (EF) nr. 2763/94 (3), ændret ved forordning (EF) nr. 3147/94 (4), åbnede Kommissionen fællesskabstoldkontingenter for visse landbrugsprodukter til nulsats eller nedsat toldsats, blandt andet for friske eller kølede tomater, undtagen kirsebærtomater, henhørende under KN-kode ex 0702 00 15, 0702 00 20, 0702 00 45, 0702 00 50; der er konstateret en forskel mellem tillægssatserne i tabellen i forordning (EF) nr. 3147/94 og satserne i den kombinerede nomenklatur; denne ændring gælder fra den 1. januar 1995; det forekommer hensigtsmæssigt at ændre forordningen;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Frugt og Grøntsager -

UDSTEDT FØLGENDE FORORDNING:

Artikel 1

Tabellen i forordning (EF) nr. 3147/94 erstattes af følgende tabel:

>TABELPOSITION>

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. januar 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 24. april 1995.

På Kommissionens vegne

Mario MONTI

Medlem af Kommissionen

(1) EFT nr. L 84 af 30. 3. 1990, s. 85.

(2) EFT nr. L 265 af 15. 10. 1994, s. 3.

(3) EFT nr. L 294 af 15. 11. 1994, s. 6.

(4) EFT nr. L 332 af 22. 12. 1994, s. 26.
KOMMISSIONENS FORORDNING (EF) Nr. 894/95 af 24. april 1995 om ændring af forordning (EF) nr. 3144/94 om åbning og forvaltning af fællesskabstoldkontingenter for visse landbrugsprodukter med oprindelse i staterne i Afrika, Vestindien og Stillehavet (AVS)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 715/90 (1) af 5. marts 1990 om den ordning, der skal gælde for landbrugsprodukter og visse varer fremstillet af landbrugsprodukter med oprindelse i staterne i Afrika, Vestindien og Stillehavet (AVS), senest ændret ved forordning (EF) nr. 2484/94 (2), og

ud fra følgende betragtninger:

Ved Kommissionens forordning (EF) nr. 3144/94 (3) åbnede Kommissionen fællesskabstoldkontingenter for visse landbrugsprodukter til nedsat toldsats; der er konstateret en forskel mellem tillægssatserne i tabellen i forordning (EF) nr. 3144/94 og satserne i den kombinerede nomenklatur; denne ændring gælder fra den 1. januar 1995; det forekommer hensigtsmæssigt at ændre forordningen;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Frugt og Grøntsager -

UDSTEDT FØLGENDE FORORDNING:

Artikel 1

Tabellen i forordning (EF) nr. 3144/94 erstattes af følgende tabel:

>TABELPOSITION>

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 1. januar 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 24. april 1995.

På Kommissionens vegne

Mario MONTI

Medlem af Kommissionen

(1) EFT nr. L 84 af 30. 3. 1990, s. 85.

(2) EFT nr. L 265 af 15. 10. 1994, s. 3.

(3) EFT nr. L 332 af 22. 12. 1994, s. 17.
KOMMISSIONENS FORORDNING (EF) Nr. 878/95 af 21. april 1995 om undtagelse fra forordning (EØF) nr. 822/87, for så vidt angår muligheden for at foretage tilsætning af syre til vin, hvortil der er foretaget anden tilsætning, og som er produceret i 1994/95 i provinserne Verona og Piacenza (Italien)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 822/87 af 16. marts 1987 om den fælles markedsordning for vin (1), senest ændret ved akten vedrørende Østrigs, Finlands og Sveriges tiltrædelse, særlig artikel 21, stk. 4, og

ud fra følgende betragtninger:

Ifølge artikel 21, stk. 3, i forordning (EØF) nr. 822/87 kan der ikke for samme produkt både ske tilsætning af syre og anden tilsætning; dog kan der træffes undtagelsesbestemmelser, som skal afgøres i hvert enkelt tilfælde på grundlag af de givne forhold; på grund af de særlige vejrforhold, der har gjort sig gældende i bestemte produktionsområder i Italien, og som har bevirket, at det ønskede syreindhold ikke har kunnet nås, bør nævnte bestemmelse fraviges, så en række producenter kan tilsætte syre til vin, hvortil der forud er sket tilsætning under vinfremstillingen med koncentreret most eller koncentreret rektificeret most;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -

UDSTEDT FØLGENDE FORORDNING:

Artikel 1

Som undtagelse fra artikel 21, stk. 3, i forordning (EØF) nr. 822/87 og i overensstemmelse med artikel 18 og 19 i samme forordning, kan producenterne af vin, der stammer fra friske druer fra provinserne Verona (Veneto) og Piacenza (Emilia-Romagna) og hvortil der er sket tilsætning, i produktionsåret 1994/95 foretage tilsætning af syre til vinen på de betingelser og inden for de grænser, der er fastsat i nævnte artikel 21, stk. 1.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 21. april 1995.

På Kommissionens vegne

Franz FISCHLER

Medlem af Kommissionen

(1) EFT nr. L 84 af 27. 3. 1987, s. 1.
KOMMISSIONENS FORORDNING (EF) Nr. 887/95 af 21. april 1995 om ophævelse af forordning (EF) nr. 734/95 om suspension af forudfastsættelsen af eksportrestitutioner for visse korn- og risprodukter, der udføres i form af varer, som ikke omfattes af traktatens bilag II

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn (1), senest ændret ved akten vedrørende Østrigs, Finlands og Sveriges tiltrædelse, særlig artikel 17, stk. 4, tredje afsnit,

under henvisning til Kommissionens forordning (EF) nr. 1222/94 af 30. maj 1944 om fastsættelse af almindelige regler for ydelse af eksportrestitutioner og om fastlæggelse af kriterierne for fastsættelse af restitutionsbeløbet for visse landbrugsprodukter, der udføres i form af varer, som ikke omfattes af traktatens bilag II (2), senest ændret ved forordning (EF) nr. 482/95 (3), særlig artikel 5, stk. 3, første afsnit, og

ud fra følgende betragtninger:

Ifølge artikel 5, stk. 3 i forordning (EF) nr. 1222/94, åbnes der mulighed for at suspendere anvendelsen af bestemmelserne for forudfastsættelse af restitutionerne for basisprodukter, der udføres i form af visse varer;

forudfastsættelsen af eksportrestitutioner for hård hvede, som udføres i form af varer, der er nævnt i bilag B til forordning (EØF) nr. 1766/92, blev suspenderet ved Kommissionens forordning (EF) nr. 734/95 (4); under de nuværende forhold er suspensionen af forudfastsættelsen ikke længere nødvendig; forordning (EF) nr. 734/95 bør derfor ophæves;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

Forordning (EF) nr. 734/95 ophæves.

Artikel 2

Denne forordning træder i kraft den 24. april 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 21. april 1995.

På Kommissionens vegne

Martin BANGEMANN

Medlem af Kommissionen

(1) EFT nr. L 181 af 1. 7. 1992, s. 21.

(2) EFT nr. L 136 af 31. 5. 1994, s. 5.

(3) EFT nr. L 49 af 4. 3. 1995, s. 32.

(4) EFT nr. L 73 af 1. 4. 1995, s. 62.
RÅDETS FORORDNING (EF) Nr. 837/95 af 10. april 1995 om ændring af forordning (EF) nr. 3381/94 om en fællesskabsordning for kontrol med udførslen af varer med dobbelt anvendelse

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113,

under henvisning til forslag fra Kommission, og

ud fra følgende betragtninger:

Rådets forordning (EF) nr. 3381/94 af 19. december 1994 om en fællesskabsordning for kontrol med udførslen af varer med dobbelt anvendelse (1) og Rådets afgørelse 94/942/FUSP af 19. december 1994 om en fælles aktion vedtaget af Rådet på grundlag af artikel J.3 i traktaten om Den Europæiske Union vedrørende kontrol med udførslen af varer med dobbelt anvendelse (2) udgør et integreret system;

disse retsakter skulle efter planen anvendes fra den 1. marts 1995; det nummer af De Europæiske Fællesskabers Tidende, hvori disse retsakter skulle offentliggøres, forelå imidlertid ikke på dette tidspunkt; for at disse retsakter kan tages i anvendelse på en korrekt måde, bør den omhandlede dato ændres, og forordning (EF) nr. 3381/94 ændres i overensstemmelse hermed -

UDSTEDT FØLGENDE FORORDNING:

Artikel 1

Artikel 24 i forordning (EF) nr. 3381/94 affattes således:

»Artikel 24

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. juli 1995.«

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hvert medlemsstat.

Udfærdiget i Luxembourg, den 10. april 1995.

På Rådets vegne

A. JUPPÉ

Formand

(1) EFT nr. L 367 af 31. 12. 1994, s. 1.

(2) EFT nr. L 367 af 31. 12. 1994, s. 8.
KOMMISSIONENS FORORDNING (EF) Nr. 868/95 af 20. april 1995 om ændring af forordning (EØF) nr. 2780/92 om betingelserne for godtgørelser efter støtteordningen for producenter af visse markafgrøder

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1765/92 af 30. juni 1992 om indførelse af en støtteordning for producenter af visse markafgrøder (1), senest ændret ved akten vedrørende Østrigs, Finlands og Sveriges tiltrædelse, særlig artikel 12, og

ud fra følgende betragtninger:

I artikel 9 i forordning (EØF) nr. 1765/92 er det fastsat, hvilke arealer der kan ydes godtgørelse for; for at der kan tages hensyn til særlige tilfælde, hvor bestemmelserne kan få utilsigtede restriktive virkninger, tillader artiklen medlemsstaterne visse undtagelser under hensyntagen til deres specifikke forhold; anvendelsen af undtagelserne i artiklens stk. 4 må da ikke skade effektiviteten af de ordninger, der er fastsat i forordning (EØF) nr. 1765/92, og navnlig må undtagelserne ikke medføre, at det samlede støtteberettigede areal øges; undtagelserne bør begrænses til de tilfælde, hvor en producent er nødsaget til at udskifte arealer, som ikke er støtteberettigede, med støtteberettigede arealer på sin bedrift; for at undgå arealudskiftning ud over det strengt nødvendige, bør det kræves, at medlemsstaterne forud godkender sådanne udskiftninger;

det er derfor nødvendigt at ændre Kommissionens forordning (EØF) nr. 2780/92 (2), senest ændret ved forordning (EF) nr. 2246/94 (3);

Den Fælles Forvaltningskomité for Korn, Fedtstoffer og Tørret Foder har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

Artikel 3, stk. 4, i forordning (EØF) nr. 2780/92 affattes således:

»4. De i artikel 9, stk. 4, i forordning (EØF) nr. 1765/92 nævnte tilfælde er sådanne, hvor en producent er nødsaget til at udskifte arealer, der ikke er støtteberettigede, med støtteberettigede arealer på bedriften af agronomiske, plantesundhedsmæssige eller miljømæssige grunde. Udskiftningen må under ingen omstændigheder forøge det samlede støtteberettigede areal på bedriften. Medlemsstaterne fastsætter en ordning med forudgående meddelelse om og godkendelse af sådanne udskiftninger.

Medlemsstaterne forelægger senest den 31. marts hvert år Kommissionen en plan med en liste over de kriterier, på grundlag af hvilke udskiftningerne er blevet godkendt, samt bevis for, at det samlede støtteberettigede areal ikke er blevet øget som følge af udskiftningerne. For produktionsåret 1995/96 forelægger medlemsstaterne dog deres planer senest den 30. juni 1995.«

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. april 1995.

På Kommissionens vegne

Franz FISCHLER

Medlem af Kommissionen

(1) EFT nr. L 181 af 1. 7. 1992, s. 12.

(2) EFT nr. L 281 af 25. 9. 1992, s. 5.

(3) EFT nr. L 242 af 17. 9. 1994, s. 1.
KOMMISSIONENS FORORDNING (EF) Nr. 869/95 af 20. april 1995 om levnedsmiddelleverancer i forbindelse med privat fødevarehjælp, der ydes af humanitære organisationer

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn (1), som ændret ved akten vedrørende Østrigs, Finlands og Sveriges tiltrædelse og Rådets forordning (EF) nr. 3290/94 (2), særlig artikel 9, stk. 2, samt de tilsvarende bestemmelser i de øvrige forordninger om fælles markedsordninger for landbrugsprodukter, og

ud fra følgende betragtninger:

Ifølge artikel 14, stk. 4, i Kommissionens forordning (EØF) nr. 3719/88 af 16. november 1988 om fælles gennemførelsesbestemmelser for import- og eksportlicenser samt forudfastsættelsesattester for landbrugsprodukter (3), senest ændret ved forordning (EF) nr. 340/95 (4), kræves der ingen sikkerhedsstillelse for eksportlicenser uden forudfastsættelse af restitutionen, når disse udstedes for udførsel til tredjeland som led i fødevarehjælpsaktioner, som ikke er EF-aktioner, og som gennemføres af humanitære hjælpeorganisationer, som er godkendt på EF-plan;

en ny medlemsstat har anmodet om godkendelse af to organisationer; medlemsstaten finder at en sådan godkendelse er absolut nødvendig, idet der ydes fødevarehjælp til det tidligere Jugoslavien;

efter ikrafttrædelsen af den landbrugsaftale, der er indgået under Uruguay-runden, bliver forudfastsættelse af restitutionen obligatorisk; anvendelsesperioden for nærværende forordning bør derfor begrænses til datoen for ikrafttrædelsen af den landbrugsaftale, der er indgået under Uruguay-runden;

de i denne forordning fastsatte foranstaltninger er i overensstemmelse med udtalelser fra alle de berørte forvaltningskomitéer -

UDSTEDT FØLGENDE FORORDNING:

Artikel 1

Nedenstående humanitære organisationer er godkendt med henblik på anvendelse af artikel 14, stk. 4, i forordning (EØF) nr. 3719/88:

- Caritas

- Røde Kors.

Artikel 2

1. Denne forordning anvendes indtil den 30. juni 1995.

2. Uanset stk. 1 gælder dog gældende:

- for produkter henhørende rissektoren og vinsektoren anvendes forordningen indtil den 31. august 1995

- for produkter henhørende under sukkersektoren anvendes forordningen indtil den 30. september 1995

- for produkter henhørende under olivenoliesektoren anvendes forordningen indtil den 31. oktober 1995.

Artikel 3

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. april 1995.

På Kommissionens vegne

Franz FISCHLER

Medlem af Kommissionen

(1) EFT nr. L 181 af 1. 7. 1992, s. 21.

(2) EFT nr. L 349 af 31. 12. 1994, s. 105.

(3) EFT nr. L 331 af 2. 12. 1988, s. 1.

(4) EFT nr. L 39 af 21. 2. 1995, s. 1.